Title: 4.1. Izrada ishoda učenja za vašu e-aktivnost
Course: Uvod u e-učenje za nastavnike strukovnih škola > Section: Modul 4: Izrada e-aktivnosti

Vaš glavni zadatak u modulu 4 je izrada e-aktivnosti. Međutim, najvažniji dio ovog zadatka je isplanirati i formulirati obrazovne ishode. Pažljivo razmislite o obrazovnim ishodima i rezultatima koje želite postići te potom dodajte radnje i okvir za polaznika.

Prilikom izrade ishoda, usredotočite se na ishod za individualnu aktivnost koja ne zahtijeva grupnu suradnju vaših polaznika. Grupni rad je teži pa ćemo se njemu posvetiti u posebnom modulu.

- Pročitajte tekst “Ishodi učenja”, slijedite smjernice i kreirajte specifični ishod. Pri tome, morat ćete imati u vidu svoj glavni cilj s kojim je vaš specifični ishod u izravnoj vezi.
- Koristite metodu “6 koraka” kako bi se vaš specifični ishod, radnje i rezultati nadopunjavali logičkim slijedom. Pri formulaciji ishoda koristite aktivne glagole.
- Ne zaboravite slijediti SMART kriterije.
- Ne zaboravite da izrađujete ishod u strukovnom kontekstu, to jest, on se mora odnositi na praktična znanja gdje je to potrebno.
- Zapišite svoj ishod u tablicu. Ne zaboravite da mu morate prilagoditi i planirani sadržaj, zadatke i metode vrednovanja.

Ovu tablicu možete koristiti za formuliranje obrazovnog ishoda i raspodjelu rezultata i elemenata vrednovanja:

Tema | Radnje (aktivni glagoli) | Kriteriji (to jest, razina izvedbe) i sadržaj (rezultati) | Kontekst i ostale okolnosti (vrednovanje)
Učenici će moći | crtati | projekte za konstrukciju uredskih stolova | koristeći profesionalni softver
Učenici će moći | primijeniti | 3 postupka reanimacije | bez uporabe medicinske opreme
Učenici će moći | osmisliti | originalni recept za juhu | i postići traženu ravnotežu okusa.
... | ... | ... | ...

Objavite vaš ispravno formuliran ishod na forumu modula 4.

Vrijeme za izvršenje zadatka: 1 sat.