Title: Upute za korištenje bloga
Course: Uvod u e-učenje za nastavnike strukovnih škola

Upute za blog

Riječ blog skraćenica je riječi "web log". Blog je najjednostavnije opisati kao internetski dnevnik putem kojeg korisnici izražavaju svoje stavove ali i komuniciraju sa zajednicom.

U desnom stupcu na naslovnici tečaja nalazi se blok pod nazivom Blog izbornik. Da biste objavili novi članak u blogu potrebno je odabrati opciju Dodaj novi članak.

Upišite naslov unosa i glavni tekst. Želite li dodati prilog odaberite Browse, pronađite dokument te učitajte prilog.

U opciji Publish želite li tekst objaviti svima pa i Gostima na sustavu odaberite opciju Anyone on this site ili pak opciju Yourself-draft želite li da tekst ostane vidljiv samo vama.

Svaki unos možete naknadno ažurirati (Promijeni) ili obrisati (Obriši). Odabirom opcije Permalink dobiva se direktan link (putanja) na unos.

Unutar Bloga vidljiva su dva bloka - Blog Menu i Blog Tags. Oba bloka nalaze se i na popisu blokova unutar svakog tečaja te ih je moguće dodati posebno za svaki tečaj.

Blog Tags sadrži oznake - ključne riječi - koje opisuju određeni unos. Dvije su vrste oznaka: oznake definirane od korisnika pri izradi novog ili ažuriranju postojećeg unosa te službene oznake koje upisuje administrator i dostupne su svim korisnicima sustava.