Title: Vrednovanje kompetencija – digitalni dokazi
Course: Uvod u e-učenje za nastavnike strukovnih škola > Section: Modul 2: Razvoj kompetencija

Vrednovanje kompetencija – digitalni dokazi

Kako bismo bili sigurni da su naši učenici postigli željene kompetencije trebamo osmisliti  vrednovanje učenika koje će se temeljiti na kompetencijama. Ključno za vrednovanje kompetencija je da se temelji na stvarnim vještinama i znanjima koje osoba pokazuje na radnom mjestu ili u drugim kontekstima.

Dokazima se dokazuju vaše vještine i kompetencije. To su opipljive, materijalne, a ne nematerijalne objave. U našem tečaju (kao što je i čest slučaj u e-učenju) one će biti u digitalnom formatu.

Primjeri dokaza mogu biti digitalni dokumenti (npr. nacrt projekta u pdf formatu), softver na kojem ste radili, audio ili video zapisi u kojima su dokumentirane vaše aktivnosti, fotografije vašeg rada. Oni mogu biti izravan rezultat vaših aktivnosti, npr.  fotografiranje vašeg projekta ili snimanje vašeg predavanja.

Primjeri dokaza:

- snimke vaših poruka iz diskusija na forumu
- poveznica na snimku videokonferencije na kojoj ste aktivno sudjelovali
- kritički komentar na dokaz s opisom kako se on odnosi na vas s razlozima zašto ste ga odabrali
- fotografija vas kako držite predavanje
- datoteka s tijekom radionice koju ste osmislili i proveli
- povratne informacije vaših učenika nakon radionice s vašim osvrtom

Karakteristike dobrog dokaza:

- usklađenost s ciljevima – dokaz mora biti u skladu s vašim nastavnim/razvojnim ciljem i treba dokazati kompetencije koje želite demonstrirati
- prenamjena – dokaz koji se s malim izmjenama može prenamijeniti za drugu publiku ili drugi cilj.
- dostupnost – dokaz mora biti raspoloživ u dostupnim i univerzalnim formatima kao što su  PDF, JPG, TXT, MP3 i slični.
- pristup – kad ih stavljate na uvid preko sigurne web stranice, potrebno je osigurati opciju prijave za publiku. Ako je moguće, osigurajte otvoreni (i jednostavan) pristup materijalima koje želite podijeliti.

Primjeri preoblikovanja

Važno je naglasiti da jedan dokaz može dokazivati različite kompetencije i vještine te da određeni format dokaza može pružiti više informacija o autoru, nego neki drugi format.

Primjerice, vaša vještina zavarivanja može se opisati u kratkom tekstu, no puno ćete je bolje predstaviti kratkim filmom ili fotografijom predmeta koje ste proizveli. Osim toga, takvim dokazima ćete dokazati i svoje digitalne vještine snimanja, uređivanja i objavljivanja na Internetu.

Vrijeme: 10 minuta.